Kauno stiklo fabrikas

UAB „Kauno stiklas” (iki 2005 m. „Aleksotas”) – didžiausias butelių ir vienintelis spalvoto stiklo gamintojas Lietuvoje. Veikia Kaune, Aleksote. Gamina įvairios talpos ir formos butelius iš stiklo, rūšiuoja ir perdirba stiklo tarą. Produkciją eksportuoja į Latviją, Estiją, Lenkiją, Vokietiją, Švediją ir kitas šalis.„Kauno stiklas”, Visuotinė lietuvių enciklopedija, 2022-04-13. Nuoroda tikrinta 2025-06-01. 2025 m. duomenimis, įmonėje dirba daugiau kaip 180 darbuotojų.Kauno stiklas, UAB darbuotojai (apdraustieji), Rekvizitai. Nuoroda tikrinta 2025-06-01.

 Istorija 
Stiklo gamykla ,,Aleksotas“ buvo įkurta 1927 m. Tarpukario metais gamino įvairius buitinius indus, žibalinių lempų ir žibintų stiklus, vėliau pradėjo gaminti ir butelius. 1937 m. fabrikas rekonstruotas, 1940 m. nacionalizuotas. Sovietmečiu įmonė išplėsta. 1983 m. fabrike buvo 5 cechai: pirmasis (įkurtas 1927 m.), antrasis (1976 m.), įkrovos (1973 m.), transporto (1976 m.) ir remonto mechaninis (1976 m.). Veikė 5 automatizuotos linijos, dirbo 650 darbuotojų. Tais metais fabrikas pagamino 36,2 mln. butelių, 6,7 mln. stiklainių, 990 t fritų. Produkcija realizuota Lietuvoje, dalis siųsta į kitas sąjungines respublikas (Baltarusiją, Latviją, Moldaviją, Rusiją). 1993 m. įmonė privatizuota. 1997 m. ir 2008 m. rekonstruota. 2015 m. įsigijo bendrovę „Panevėžio stiklas“.

 neorganiniai klijai, susidedantys iš metalų, jų oksidų ir koloidinio silicio dioksido tirpalofritai, Tarptautinių žodžių žodynas. Nuoroda tikrinta 2025-06-01.

 Šaltiniai 

 Nuorodos 
 AB „Kauno stiklo fabrikas“ svetainė 

Kategorija:Kauno įmonės